Objekts: Apstādījumu izveide Pulvera ielā, Liepājā

STĀDĪŠANAS DARBU APRAKSTS

Koku stādīšana
Koku stādīšana veicama, ievērojot TIPVEIDA KOKA STĀDĪŠANAS SHĒMAS Nr. 1; Nr. 2  (sk. lapu P4) un tajās ietvertās norādes.  Koka sakņu kamola diametrs tiek pielāgots esošajai situācijai. Stādbedres rokamas ar traktortehniku. Stādbedres dziļumu nepieciešams sagatavot ~ 60 cm dziļāk par sakņu kamolu. Stādbedres platums – 3 sakņu kamola diametru platumā (projektētajiem kokiem orientējoši 1,5m platumā). Stāda tā, lai sakņu kamola augšdaļa būtu redzama pirms mulčēšanas, aptuveni 3–5 cm augstāk par apkārtējās grunts līmeni. Sakņu kaklam jāatrodas nedaudz augstāk nekā zemes līmenim, lai tas būtu vienā līmenī, kad augsne bedrē būs nosēdusies. Ja ir augsts gruntsūdens līmenis, kokus stāda tā, lai sakņu kamols par ½-1/3 būtu augstāk par apkārtējās grunts līmeni, attiecīgi jāpaplašina apdobe, nekādā gadījumā koku sakņu kamolus nedrīkst stādīt stāvoša ūdens stādbedrē! Augstu gruntsūdeņu apstākļos rekomendējoši stādbedres pamatni nerakt dziļāk par stāvošā gruntsūdens līmeni, kā arī izbūvēt 20–30 cm drenāžas slāni no frakcionēta minerālmateriāla (reciklēti māla ķieģeļi, granīta šķembas, akmeņaina grants). 
Koka apdobi veido ar 10–15 cm augstu noblīvētu augsnes valnīti. Apdobi mulčē, izmantojot priedes mizu mulču, vidējā frakcija 6–8 cm biezumā, izņemot 3–5 cm joslā tieši ap koka sakņu kaklu (stumbru). Šajā zonā mulčēšanas darbus neveikt. Koka stāda nostiprināšanai gruntī izmanto impregnētus, virpotus koka mietus (3 gb.), 85 mm diametrā, 2500–3000 mm gari. Koka mietus iedzen zemē ārpus stāda sakņu kamola, netraumējot to. 

Zemsedzes augu – krūmu un ziemciešu stādīšana
Zemsedzes stādījumu apdobes konfigurāciju un precīzu novietojumu nosprauž dabā vadoties pēc apstādījumu plāna. Pēc stādīšanas stāda sakņu kamola augšdaļai jāatrodas vienā līmenī ar augsnes virskārtu. Sakņu kakls var atrasties nedaudz augstāk, jo augsnei sablīvējoties tas būs vienā līmenī ar augsnes virskārtu. Pēc augu iestādīšanas nodrošināt pareizus kopšanas un nepieciešamos laistīšanas pasākumus, ņemot vērā konkrētā auga augšanas īpašības. Mulčējamais materiāls jāatjauno regulāri, kamēr augi nav pārklājuši dobes apjomu. Koku un zemsedzes augu novietojumu skatīt P1-P3 lapās.

